A benini labdarúgó-válogatott Benin nemzeti csapata, amelyet a benini labdarúgó-szövetség (franciául: Fédération Béninoise de Football) irányít. Az 1975-ig Dahomey néven ismert afrikai labdarúgó-válogatott nem büszkélkedhet kimagasló eredményekkel, hiszen még soha nem vettek részt a labdarúgó-világbajnokságon, illetve mindössze kétszer sikerült kvalifikálniuk magukat az afrikai nemzetek kupájára (2004-ben és 2008-ban), ahol eddig minden csoportmérkőzésüket elveszítették.